Timetti taqbaylit d tin yeqqnen nnif γer teqcict, imi ma yella tessames nnif-is, am wakken tenγa tawacult-is ad ten-tḥeccem, ad tekkes leqder d lhiba-nsen, ad tawi tacmat i taddart, ula ma mačči s ufus-is i d-tewwi anect-nni. Tanagalt d tin i d-yemmeslayen γef yinaw n leqder, neγ atɛeddi γef teqcict yerna ur tt-id-yettali ara wawal ad tessusem, γef waya tanagalt tebγa ad tessufeγ tiγri-s, am wakken I tettnaγ akken ad tessiweḍ teqcict add- tini ayen i tt-yuγen, neγ ayen yeḍran yid-s mebla lxuf d ukukru, imi annect-a d azrref-is neγ d lḥeq-is iwakken ad tesseḥbiber γef terwiḥt-is. Deg ungal-a Lḥaĝ Saɛid nat Riḍa, d win yettɛeddan aṭas n teqcicin, ad tnaf yegla ula s yelli-s n umeddakul-is, Dda Akli deg tebrat-is yenna-as «…anda ara tezzmeḍ iman-ik γef tberkanin i txedmeḍ seg wasmi i bdan ad ak-d-meqqin claγem imezwura.